160 metros: una historia del rock en Bizkaia

160 metros: una historia del rock en Bizkaia () Joseba Gorordok eta Álvaro Fierrok zuzenduriko 2014ko euskal dokumentala da. 1990eko hamarkadan Bilboko itsasadarraren bi ertzetan sortu zen eszena musikala jorratzen du. Eskorbuto, Zarama, Parabellum, El Inquilino Comunista eta Los Clavos bezalako taldeen ekarpena aztertzen du dokumentalak. Tituluak Nerbioi ibairen bi ertzen artean dagoen distantziari egiten dio erreferentzia, Bizkaia Zubia bien arteko lotura gisa hartuta.

Dokumentalak bi eremu banandu hauetan gauzatu ziren desberdintasun soziokulturalak aditzera ematen ditu, bertako musikan izan zuten eragina azalduz. Horretarako artxibozko materialak (bideoak, argazkiak…) erakusten dira eta adituak edo eszena bizi izan zuten lekukoak elkarrizketatzen dira. Proiektu transmedia gisa aurkeztu zen.

Sinopsia 
160 Metros: una Historia del Rock en Bizkaia Bilboko itsasadarrean 1990.ko hamarkadan egon zen aldaketa soziala rockaren ikuspuntutik kontatzen duen proiektu transmedia da.

Tituluak Nerbioi itsasadarraren bi ertzen arteko distantziari egiten dio erreferentzia, Bizkaiko Zubia lekuko gisa eta gauzatu ziren desberdintasun soziologiko eta ekonomikoak azpimarratuz. Hau desindustrializazio kontestuan eta Guggenheimen eraikuntzan kokatzen dugu, bi rock eszena desberdinetan eta bizitza ikusteko bi modu desberdinetan. Ezkerraldeko ertzak estilo punk eta sozialagoa izan zuen (Eskorbuto, Parabellum, Zarama, etb.) eta eskuinaldekoak, Getxo Sound bezala ezagutuko zena, izaera hedonista eta globalago bat izan zuen (El Inquilino Comunista, Los Clavos, Lord Sickness, etb.)

Egitura 
Dokumentala bost kapitulutan bananduta dago.

El punk ha muerto: 
Lehenengo kapituluan 90.ko hamarkadetako eszenaren kontestu historikoa azaltzen da. Langabezi maila nabarmenki handia zen gune industrialetan (Bilbon eta Barakaldon batez ere) eta Guggenheim museoa Bilbo hiri metropolitar bat izatera pasatzeko lehenengo urratsa izan zen. Testuinguru musikalean, hamarkada aurreko punka jadanik indarra galtzen zihoan eta Grungeak garrantzi handia zuen nazioarte mailan.

La Margen Izquiera: 
Bigarren kapituluan ezkerraldeko ertzeko musika taldeen ibilbide historikoa azaltzen da 1980.ko hamarkako punktik 90. hamarkada arte.

Getxo Sound: 
Hirugarren kapituluan eskuinaldeko ertzean sortu zen eszenaren bilakaera azaltzen da. Garaiko taldeek eskura izan zituzten azpiegitura eta laguntza publikoak.

160 metros: 
Laugarren kapituluak bi ertzen arteko desberdintasun sozial eta ekonomikoak jorratzen ditu.

¿El Punk ha muerto?: 
Bostagarren kapituluan gaur egungo belaunaldiaren aisialdi eta musika ohituren inguruan hitz egiten da.

Talde teknikoa

Sariak 

 ZINEBI 55 (2013) - Bertoko Begiradak Aukeraketa Ofiziala

 DOCK OF THE BAY 2014 - Pelikula dokumental hoberena

Erreferentziak 

 https://web.archive.org/web/20210302204829/https://media-attack.tv/portfolio/160metros/
 https://www.documentamadrid.com/documentamadrid14/es/ficha/pelicula/160-metros-una-historia-del-rock-en-bizkaia
 https://www.youtube.com/watch?v=l0jtxqD2wxE

Kanpo estekak 

Euskal Herriko film dokumentalak
Bizkaiko musika